Tate McRae

Tate McRae (født 1. juni 2003) er en canadisk låtskriver, sanger og danser. 13 år gammel ble hun kjent som første canadiske finalist i den amerikanske talentkonkurransen So You Think You Can Dance. Hennes internasjonale gjennombrudd som sanger kom i 2020 med «You Broke Me First», som endte på åttendeplass i Canada, tredjeplass i Storbritannia og fjerdeplass på VG-lista i Norge.

26. mars 2021 ga hun ut sin andre EP, Too Young to Be Sad, som endte på 14. plass på VG-lista.

4. februar 2022 ga hun ut singelen «She’s All I Wanna Be», som debuterte på åttendeplass på VG-lista. 27. mai ga hun ut sitt debutalbum I Used to Think I Could Fly. Den debuterte på tredjeplass i Canada, syvendeplass i Storbritannia og femteplass i Norge. I november samme år ga Tiësto ut singelen «10:35» sammen med McRae.

Diskografi

Studioalbum 
 I Used to Think I Could Fly (2022)

EP-er 
 All the Things I Never Said (2020)
 Too Young to Be Sad (2021)

Eksterne lenker 
 
 
 
 

Canadiske sangere
Canadiske låtskrivere
Canadiske dansere